title: Sklep Komisije (EU) 2017/2172 z dne 20. novembra 2017 o spremembi Sklepa 2010/670/EU v zvezi z razporeditvijo neizplačanih prihodkov iz prvega kroga razpisov za oddajo predlogov (notificirano pod dokumentarno številko C(2017) 7656)

text:
               22.11.2017

               SL

               Uradni list Evropske unije

               L 306/24

         SKLEP KOMISIJE (EU) 2017/2172
   z dne 20. novembra 2017
   o spremembi Sklepa 2010/670/EU v zvezi z razporeditvijo neizplačanih prihodkov iz prvega kroga razpisov za oddajo predlogov

         (notificirano pod dokumentarno številko C(2017) 7656)

   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanje Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (1) ter zlasti člena 10a(8) Direktive,
   ob upoštevanju naslednjega:

               (1)

               Člen 10a(8) Direktive 2003/87/ES vzpostavlja mehanizem za financiranje komercialnih demonstracijskih projektov, katerih cilj je okolju varno zajemanje in geološko shranjevanje CO2 (v nadaljnjem besedilu: demonstracijski projekti CCS), ter demonstracijskih projektov inovativnih tehnologij obnovljivih virov (v nadaljnjem besedilu: demonstracijski projekti RES), in sicer z uporabo 300 milijonov pravic iz sistema trgovanja s pravicami do emisije toplogrednih plinov v Uniji (EU ETS), ki so bile prihranjene za nove udeležence, a niso bile dodeljene.

               (2)

               V svojem Sklepu 2010/670/EU (2) je Komisija določila pravila in merila za izbiranje in izvajanje navedenih projektov ter osnovna načela monetizacije pravic in upravljanja prihodkov.

               (3)

               Do sredine leta 2014 so bila s prvim in drugim razpisom za oddajo predlogov sredstva dodeljena za podporo izvedbi 39 demonstracijskih projektov RES in CCS v 20 državah članicah EU. Vendar je glede na težke gospodarske razmere v svetu in EU približno 20 projektov, ki so jim bila dodeljena sredstva v okviru prvega razpisa za oddajo predlogov, imelo težave pri zbiranju zadostnega kapitala ali privabljanju dodatnih vlagateljev. Do 31. decembra 2016 je zato 14 projektov v skladu s členom 9 Sklepa 2010/670/EU doseglo končno odločitev o naložbah in najmanj 436 milijonov EUR, povezanih s projekti, ki so jim bila dodeljena sredstva v okviru prvega razpisa za oddajo predlogov, ni bilo porabljenih.

               (4)

               Neizplačana sredstva bi bilo treba porabiti za neposredno financiranje projektov, opredeljenih v členu 10a(8) Direktive 2003/87/ES. Poleg tega bi bilo treba ob upoštevanju posebne situacije visoko inovativnih demonstracijskih projektov s področja obnovljivih virov energije in CCS del financiranja zagotoviti v obliki nepovratnih sredstev.

               (5)

               Da bi se povečale naložbe v te visoko inovativne projekte v energetskem sektorju v EU, ki jih je Komisija v svojem sporočilu o pospeševanju inovativnosti na področju čiste energije (3) potrdila kot prednostno področje, bi bilo treba neizplačane prihodke iz prvega razpisa za oddajo predlogov brez odlašanja in prednostno prerazporediti, in sicer prek instrumenta InnovFin Enargy Demo Projects v okviru programa Obzorje 2020 (4). Ta podpora bi dopolnjevala obstoječo in prihodnjo finančno podporo, kot so nepovratna sredstva v okviru programa Obzorje 2020.

               (6)

               Da bi se povečale naložbe v te visoko inovativne projekte v prometnem sektorju, bi morali upravičeni projekti spodbujati le inovativno, ponovljivo in nadgradljivo uporabo obnovljivih virov energije z uporabo dolžniškega instrumenta v prometnem sektorju v okviru instrumenta za povezovanje Evrope (5).

               (7)

               Projekti, ki so jim bila dodeljena sredstva v okviru prvega ali drugega razpisa za oddajo predlogov in za katere je bila dosežena končna naložbena odločitev ter se izvajajo, se bodo šteli za upravičene za predložitev zahtevka za sredstva v okviru zadevnega finančnega instrumenta.

               (8)

               Za ozaveščanje širše javnosti o ustreznih finančnih instrumentih bosta Komisija in skupina Evropske investicijske banke še naprej redno organizirali specializirane tehnične delavnice za države članice in sponzorje projektov.

               (9)

               Komisija bo dovolj zgodaj poročala Odboru za podnebne spremembe o razvoju ustreznih sporazumov o prenosu pooblastil med Komisijo in Evropsko investicijsko banko, zlasti v zvezi z ustreznimi merili za upravičenost, izvajanju ustreznih finančnih instrumentov, zlasti vzpostavitvi dinamičnega nabora projektov, oceni projektnih vlog in uporabi prerazporejenih prihodkov ter ustrezno upoštevala stališča držav članic.

               (10)

               Ukrepi iz tega sklepa so v skladu z mnenjem Odbora za podnebne spremembe –

         SPREJELA NASLEDNJI SKLEP:
   Člen 1
   Sklep 2010/670/EU se spremeni:

               1.

               v člen 2 se vstavi naslednji odstavek 4:
               „4.   Vsi neizplačani prihodki iz prvega kroga razpisov za oddajo predlogov so na voljo za podporo novih inovativnih in ponovljivih demonstracijskih projektov CCS in RES, ki se lahko izvedejo v širokem obsegu, in sicer z uporabo ustreznih finančnih instrumentov, ki jih upravlja skupina Evropske investicijske banke, pri čemer imata prednost instrument InnovFin Energy Demo Projects in dolžniški instrument v prometnem sektorju v okviru instrumenta za povezovanje Evrope.
               Prejšnji odstavek, členi 6, 8, 11(1) do (5), prvi in drugi pododstavek člena 11(6) in člen 13 se ne uporabljajo za uporabo teh prihodkov.
               Komisija dovolj zgodaj poroča Odboru za podnebne spremembe o razvoju ustreznih sporazumov o prenosu pooblastil med Komisijo in Evropsko investicijsko banko, zlasti v zvezi z ustreznimi merili za upravičenost, izvajanju ustreznih finančnih instrumentov, zlasti vzpostavitvi dinamičnega nabora projektov, oceni projektnih vlog ter uporabi prerazporejenih prihodkov in ustrezno upošteva stališča držav članic.“;

               2.

               v členu 14 se doda naslednji odstavek:
               „Komisija redno poroča Odboru za podnebne spremembe o uporabi prihodkov iz člena 2(4), vključno z vnaprejšnjimi informacijami o načrtovani podpori za projekte in delu podpore, ki se da na voljo v obliki nepovratnih sredstev, geografski porazdelitvi projektov, obsegu projektov in tehnološki pokritosti, naknadnih informacijah o napredku pri izvajanju projektov, izogibanju emisijam CO2, finančnem vzvodu, ozaveščanju javnosti in pridobljenih izkušnjah, kot je ustrezno.“

         Člen 2
   Ta sklep je naslovljen na države članice.

      V Bruslju, 20. novembra 2017

            Za Komisijo

         Miguel ARIAS CAÑETE

            Član Komisije

      (1)  UL L 275, 25.10.2003, str. 32.

      (2)  Sklep Komisije 2010/670/EU z dne 3. novembra 2010 o merilih in ukrepih za financiranje komercialnih demonstracijskih projektov, katerih cilj je okoljsko varno zajemanje in geološko shranjevanje CO 2, ter demonstracijskih projektov inovativnih tehnologij obnovljive energije v skladu s sistemom za trgovanje s pravicami do emisije toplogrednih plinov v Uniji, vzpostavljenim z Direktivo 2003/87/ES Evropskega parlamenta in Sveta (UL L 290, 6.11.2010, str. 39).

      (3)  C(2016) 763 final.

      (4)  Sklep Sveta 2013/743/EU z dne 3. decembra 2013 o vzpostavitvi posebnega programa za izvajanje okvirnega programa za raziskave in inovacije (2014–2020) – Obzorje 2020 in razveljavitvi odločb 2006/971/ES, 2006/972/ES, 2006/973/ES, 2006/974/ES in 2006/975/ES (UL L 347, 20.12.2013, str. 965).

      (5)  Uredba (EU) št. 1316/2013 Evropskega parlamenta in Sveta z dne 11. decembra 2013 o vzpostavitvi Instrumenta za povezovanje Evrope, spremembi Uredbe (EU) št. 913/2010 in razveljavitvi uredb (ES) št. 680/2007 in (ES) št. 67/2010 (UL L 348, 20.12.2013, str. 129).


title: Sklep Sveta (EU) 2017/2171 z dne 20. novembra 2017 o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2019, letnim zneskom za leto 2018, prvim obrokom za leto 2018 ter okvirno in nezavezujočo napovedjo pričakovanih letnih zneskov prispevkov za leti 2020 in 2021

text:
               22.11.2017

               SL

               Uradni list Evropske unije

               L 306/21

         SKLEP SVETA (EU) 2017/2171
   z dne 20. novembra 2017
   o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2019, letnim zneskom za leto 2018, prvim obrokom za leto 2018 ter okvirno in nezavezujočo napovedjo pričakovanih letnih zneskov prispevkov za leti 2020 in 2021
   SVET EVROPSKE UNIJE JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kakor je bil nazadnje spremenjen (v nadaljnjem besedilu: Sporazum o partnerstvu AKP-EU),
   ob upoštevanju Notranjega sporazuma med predstavniki vlad držav članic Evropske unije, ki so se sestali v okviru Sveta, o financiranju pomoči Evropske unije v okviru večletnega finančnega okvira za obdobje 2014–2020 v skladu s Sporazumom o partnerstvu AKP-EU in o dodelitvi finančne pomoči čezmorskim državam in ozemljem, za katere se uporablja četrti del Pogodbe o delovanju Evropske unije (2) (v nadaljnjem besedilu: Notranji sporazum), ter zlasti člena 7(2) Notranjega sporazuma,
   ob upoštevanju Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (3) (v nadaljnjem besedilu: finančna uredba za 11. ERS), in zlasti člena 21(2) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s postopkom iz člena 21(2) finančne uredbe za 11. Evropski razvojni sklad (ERS) je Komisija do 15. oktobra 2017 predstavila predlog, v katerem je določila (a) zgornjo mejo letnega zneska prispevka držav članic v ERS za leto 2019, (b) letni znesek prispevka držav članic v ERS za leto 2018, (c) znesek prvega obroka prispevka za leto 2018 ter (d) okvirno, nezavezujočo napoved pričakovanih letnih zneskov prispevkov za leti 2020 in 2021.

               (2)

               V skladu s členom 52 finančne uredbe za 11. ERS je Evropska investicijska banka (EIB) Komisiji 4. septembra 2017 sporočila posodobljene ocene obveznosti in plačil za instrumente, ki jih upravlja.

               (3)

               Člen 22(1) finančne uredbe za 11. ERS določa, da se pri zahtevkih za prispevke najprej porabijo zneski, določeni v prejšnjih ERS. Zato bi bilo treba pozvati k vplačilu sredstev v 10. ERS za EIB ter 11. ERS za Komisijo.

               (4)

               S Sklepom Sveta (EU) 2016/2026 (4) je določena zgornja meja letnega zneska prispevkov držav članic v ERS za leto 2018 v višini 4 550 000 000 EUR za Komisijo in v višini 250 000 000 EUR za EIB.

               (5)

               S Sklepom Sveta (EU) 2017/1206 (5) je bilo določeno zmanjšanje prispevka iz sproščenih sredstev 8. in 9. ERS v znesku 200 000 000 EUR –

         SPREJEL NASLEDNJI SKLEP:
   Člen 1
   Zgornja meja letnega zneska prispevkov držav članic v ERS za leto 2019 se določi v višini 4 900 000 000 EUR. Razdeli se na 4 600 000 000 EUR za Komisijo in 300 000 000 EUR za EIB.
   Člen 2
   Letni znesek prispevkov držav članic v ERS za leto 2018 se določi v višini 4 800 000 000 EUR. Razdeli se na 4 550 000 000 EUR za Komisijo in 250 000 000 EUR za EIB.
   Člen 3
   Posamezni prispevki v ERS, ki jih države članice plačajo Komisiji in EIB v okviru prvega obroka za leto 2018, so določeni v razpredelnici v Prilogi k temu sklepu.
   Plačila teh prispevkov se lahko združijo s prilagoditvami v okviru izvajanja zmanjšanja prispevkov za znesek 200 000 000 EUR iz sproščenih sredstev v okviru 8. in 9. ERS, in sicer na podlagi načrta prilagoditve, ki ga sporoči vsaka država članica.
   Člen 4
   Okvirna, nezavezujoča napoved pričakovanih letnih zneskov prispevkov za leto 2020 se določi v višini 4 600 000 000 EUR za Komisijo in v višini 300 000 000 EUR za EIB, za leto 2021 pa v višini 4 700 000 000 EUR za Komisijo in 300 000 000 EUR za EIB.
   Člen 5
   Ta sklep začne veljati na dan sprejetja.

      V Bruslju, 20. novembra 2017

            Za Svet

            Predsednik

         M. MAASIKAS

      (1)  UL L 317, 15.12.2000, str. 3.

      (2)  UL L 210, 6.8.2013, str. 1.

      (3)  UL L 58, 3.3.2015, str. 17.

      (4)  Sklep Sveta (EU) 2016/2026 z dne 15. novembra 2016 o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2018, letnim zneskom za leto 2017, prvim obrokom za leto 2017 ter okvirno in nezavezujočo napovedjo pričakovanih letnih zneskov za leti 2019 in 2020 (UL L 313, 19.11.2016, str. 25).

      (5)  Sklep Sveta (EU) 2017/1206 z dne 4. julija 2017 o finančnih prispevkih držav članic za financiranje Evropskega razvojnega sklada, vključno z drugim obrokom za leto 2017 (UL L 173, 6.7.2017, str. 15).

      PRILOGA

                  DRŽAVE ČLANICE

                  Delež za 10. ERS v %

                  Delež za 11. ERS v %

                  1. obrok za leto 2018 (v EUR)

                  Skupaj

                  Komisija 11. ERS

                  EIB 10. ERS

                  BELGIJA

                  3,53

                  3,24927

                  66 610 035,00

                  5 295 000,00

                  71 905 035,00

                  BOLGARIJA

                  0,14

                  0,21853

                  4 479 865,00

                  210 000,00

                  4 689 865,00

                  ČEŠKA REPUBLIKA

                  0,51

                  0,79745

                  16 347 725,00

                  765 000,00

                  17 112 725,00

                  DANSKA

                  2,00

                  1,98045

                  40 599 225,00

                  3 000 000,00

                  43 599 225,00

                  NEMČIJA

                  20,50

                  20,57980

                  421 885 900,00

                  30 750 000,00

                  452 635 900,00

                  ESTONIJA

                  0,05

                  0,08635

                  1 770 175,00

                  75 000,00

                  1 845 175,00

                  IRSKA

                  0,91

                  0,94006

                  19 271 230,00

                  1 365 000,00

                  20 636 230,00

                  GRČIJA

                  1,47

                  1,50735

                  30 900 675,00

                  2 205 000,00

                  33 105 675,00

                  ŠPANIJA

                  7,85

                  7,93248

                  162 615 840,00

                  11 775 000,00

                  174 390 840,00

                  FRANCIJA

                  19,55

                  17,81269

                  365 160 145,00

                  29 325 000,00

                  394 485 145,00

                  HRVAŠKA

                  0,00

                  0,22518

                  4 616 190,00

                  0,00

                  4 616 190,00

                  ITALIJA

                  12,86

                  12,53009

                  256 866 845,00

                  19 290 000,00

                  276 156 845,00

                  CIPER

                  0,09

                  0,11162

                  2 288 210,00

                  135 000,00

                  2 423 210,00

                  LATVIJA

                  0,07

                  0,11612

                  2 380 460,00

                  105 000,00

                  2 485 460,00

                  LITVA

                  0,12

                  0,18077

                  3 705 785,00

                  180 000,00

                  3 885 785,00

                  LUKSEMBURG

                  0,27

                  0,25509

                  5 229 345,00

                  405 000,00

                  5 634 345,00

                  MADŽARSKA

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  NIZOZEMSKA

                  4,85

                  4,77678

                  97 923 990,00

                  7 275 000,00

                  105 198 990,00

                  AVSTRIJA

                  2,41

                  2,39757

                  49 150 185,00

                  3 615 000,00

                  52 765 185,00

                  POLJSKA

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGALSKA

                  1,15

                  1,19679

                  24 534 195,00

                  1 725 000,00

                  26 259 195,00

                  ROMUNIJA

                  0,37

                  0,71815

                  14 722 075,00

                  555 000,00

                  15 277 075,00

                  SLOVENIJA

                  0,18

                  0,22452

                  4 602 660,00

                  270 000,00

                  4 872 660,00

                  SLOVAŠKA

                  0,21

                  0,37616

                  7 711 280,00

                  315 000,00

                  8 026 280,00

                  FINSKA

                  1,47

                  1,50909

                  30 936 345,00

                  2 205 000,00

                  33 141 345,00

                  ŠVEDSKA

                  2,74

                  2,93911

                  60 251 755,00

                  4 110 000,00

                  64 361 755,00

                  ZDRUŽENO KRALJESTVO

                  14,82

                  14,67862

                  300 911 710,00

                  22 230 000,00

                  323 141 710,00

                  EU-28 SKUPAJ

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Sklep Sveta (EU) 2017/2182 z dne 20. novembra 2017 o podpisu Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, v imenu Evropske unije

text:
               24.11.2017

               SL

               Uradni list Evropske unije

               L 309/1

         SKLEP SVETA (EU) 2017/2182
   z dne 20. novembra 2017
   o podpisu Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode, v imenu Evropske unije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               V členu 19 Sporazuma o Evropskem gospodarskem prostoru (v nadaljnjem besedilu: Sporazum EGP) je določeno, da se pogodbenice obvezujejo, da si bodo še naprej prizadevale doseči postopno liberalizacijo trgovine s kmetijskimi proizvodi.

               (2)

               18. novembra 2014 je Svet pooblastil Komisijo za začetek pogajanj z Norveško za večjo liberalizacijo dvostranske trgovine s kmetijskimi proizvodi na podlagi člena 19 Sporazuma EGP. Pogajanja so bila uspešno zaključena in Sporazum v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode (v nadaljnjem besedilu: Sporazum) je bil parafiran 5. aprila 2017.

               (3)

               Sporazum bi bilo zato treba podpisati v imenu Unije s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Sporazuma v obliki izmenjave pisem med Evropsko unijo in Kraljevino Norveško o dodatnih trgovinskih preferencialih za kmetijske proizvode v imenu Unije se odobri s pridržkom sklenitve navedenega sporazuma (1).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 20. novembra 2017

            Za Svet

            Predsednik

         M. MAASIKAS

      (1)  Besedilo Sporazuma bo objavljeno v Uradnem listu skupaj s sklepom o njegovi sklenitvi.


               24.11.2017

               SL

               Uradni list Evropske unije

               C 399/204

         P8_TA(2015)0436
   Zahteva za odvzem imunitete Georgiosu Kyrtsosu
   Sklep Evropskega parlamenta z dne 15. decembra 2015 o zahtevi za odvzem imunitete Georgiosu Kyrtsosu (2015/2238(IMM))
   (2017/C 399/26)

      Evropski parlament,

               —

               ob upoštevanju zahteve za odvzem imunitete Georgiosu Kyrtsosu, ki jo je dne 21. julija 2015 posredovalo tožilstvo grškega vrhovnega sodišča v zvezi s pritožbo inšpektorata za delo v regiji vzhodna Atika zaradi neizplačanih plač (1) in ki je bila razglašena na plenarnem zasedanju 9. septembra 2015,

               —

               ob upoštevanju dejstva, da se je Georgios Kyrtsos odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (2),

               —

               ob upoštevanju 62. člena Ustave Helenske republike,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0358/2015),

               A.

               ker je tožilstvo vrhovnega sodišča Grčije zahtevalo odvzem poslanske imunitete poslancu Evropskega parlamenta Georgiosu Kyrtsosu v povezavi z morebitnim sodnim postopkom glede domnevnega kaznivega dejanja;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               C.

               ker 62. člen Ustave Helenske republike določa, da se v času trajanja poslanskega mandata poslancev ne sme preganjati, aretirati, pripreti ali jim drugače vzeti prostosti brez predhodnega soglasja parlamenta;

               D.

               ker je Georgios Kyrtsos obtožen neplačila dela plače enega od svojih nekdanjih zaposlenih;

               E.

               ker ta obtožba zadeva del plače nekdanjega zaposlenega dveh časopisnih založniških podjetij za leto 2013, ko je bil Georgios Kyrtsos direktor teh dveh podjetij, in bremeni Georgiosa Kyrtsosa kot nekdanjega direktorja teh podjetij;

               F.

               ker domnevno kaznivo dejanje očitno nima zveze s funkcijo Georgiosa Kyrtsosa kot poslanca Evropskega parlamenta, temveč je povezano z njegovim nekdanjim delovnim mestom direktorja dveh časopisnih hiš;

               G.

               ker se pregon ne nanaša na mnenje ali glas, ki ga je Georgios Kyrtsos izrekel ali oddal na glasovanju pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

               H.

               ker ni razlogov za sum, da je bil sodni postopek sprožen z namenom, da bi se poslancu politično škodovalo (fumus persecutionis), glede na to, da se je postopek začel nekaj let preden je poslanec pričel opravljati to funkcijo;

               1.

               se odloči, da odvzame imuniteto Georgiosu Kyrtsosu;

               2.

               naroči svojemu predsedniku, naj ta sklep in poročilo pristojnega odbora nemudoma posreduje grškim organom.

      (1)  Referenca dokumenta ABM:IB2014/8927.

      (2)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


               24.11.2017

               SL

               Uradni list Evropske unije

               C 399/235

         P8_TA(2015)0449
   Nenasprotovanje delegiranemu aktu: vzorčna finančna uredba za subjekte javno-zasebnega partnerstva
   Sklep Evropskega parlamenta, da ne nasprotuje delegirani uredbi Komisije z dne 30. oktobra 2015 o spremembi Delegirane uredbe Komisije (EU) št. 110/2014 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (C(2015)07554 – 2015/2940(DEA))
   (2017/C 399/48)

      Evropski parlament,

               —

               ob upoštevanju delegirane uredbe Komisije (C(2015)07554),

               —

               ob upoštevanju pisma Komisije z dne 12. novembra 2015, v katerem ta poziva Parlament, naj izjavi, da ne bo nasprotoval delegirani uredbi,

               —

               ob upoštevanju pisma Odbora za proračun in Odbora za proračunski nadzor predsedniku konference predsednikov odborov z dne 27. novembra 2015,

               —

               ob upoštevanju člena 290 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (1), zlasti člena 210,

               —

               ob upoštevanju Uredbe (EU, Euratom) 2015/1929 Evropskega parlamenta in Sveta z dne 28. oktobra 2015 o spremembe Uredbe (EU, Euratom) št. 966/2012 (2),

               —

               ob upoštevanju priporočila za sklep Odbora za proračun in Odbora za proračunski nadzor,

               —

               ob upoštevanju člena 105(6) Poslovnika,

               —

               ob upoštevanju, da ni bilo izraženo nobeno nasprotovanje v roku iz tretje in četrte alinee člena 105(6) Poslovnika, ki se je iztekel 15. decembra 2015,

               A.

               ker so Evropski parlament, Svet in Komisija v skupni izjavi o ločeni razrešnici za skupna podjetja v skladu s členom 209 Finančne uredbe (3) izrecno izjavili, da nameravajo „v okviru prihodnje revizije Finančne uredbe predlagati ustrezne spremembe njenih členov 209 in 60(7)“;

               B.

               ker je bila Uredba (EU, Euratom) št. 966/2012 dne 28. oktobra 2015 spremenjena z Uredbo (EU, Euratom) 2015/1929, da bi se poleg uskladitve z Direktivo 2014/23/EU (4) in Direktivo 2014/24/EU (5) ter okrepitve sistema zaščite proračuna EU, spremenila tudi člena 209 in 60 ter uskladila pravila o razrešnici, zunanji reviziji in letnem poročanju subjektov iz člena 209 Finančne uredbe s pravili organov iz člena 208;

               C.

               ker je Komisija 30. oktobra 2015 sprejela delegirano uredbo (C(2015)07554) o posodobitvi Delegirane uredbe Komisije (EU) št. 110/2014 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 (ki je bila tako usklajena z ustreznimi določbami Delegirane uredbe (EU) št. 1271/2013, ki se uporablja za organe iz člena 208 Finančne uredbe), da bi se uporabljala od začetka proračunskega leta, in tako zagotovila jasen prehod na nova pravila;

               D.

               ker lahko delegirana uredba (C(2015)07554) v skladu s členom 210 Uredbe (EU, Euratom) št. 966/2012, ki na Komisijo prenaša pooblastilo za sprejemanje takšnih delegiranih aktov, načeloma začne veljati šele ob koncu obdobja pregleda Parlamenta in Sveta, ki traja dva meseca od dneva obvestila – tj. do 30. decembra 2015 – in se lahko podaljša še za dva meseca;

               E.

               ker pa je Komisija dne 12. novembra 2015 pozvala Parlament, naj jo v primeru, da ne nasprotuje delegiranemu aktu, o tem ustrezno obvesti najkasneje do 21. decembra 2015saj bi bilo treba delegirani akt za zagotovitev njegove pravočasne objave v Uradnem listu pred 31. decembrom 2015 in predvidenega začetka njegove veljavnosti s 1. januarjem 2016 do 21. decembra 2015 posredovati Uradu za publikacije;

               1.

               izjavlja, da ne nasprotuje delegirani uredbi;

               2.

               naroči svojemu predsedniku, naj ta sklep posreduje Svetu in Komisiji.

      (1)  UL L 298, 26.10.2012, str. 1.

      (2)  UL L 286, 30.10.2015, str. 1.

      (3)  UL L 163, 29.5.2014, str. 21.

      (4)  Direktiva 2014/23/EU Evropskega parlamenta in Sveta z dne 26. februarja 2014 o podeljevanju koncesijskih pogodb (UL L 94, 28.3.2014, str. 1).

      (5)  Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL L 94, 28.3.2014, str. 65).


               24.11.2017

               SL

               Uradni list Evropske unije

               C 399/237

         P8_TA(2015)0450
   Podaljšanje mandata predsednika Evropskega bančnega organa (EBA)
   Sklep Evropskega parlamenta z dne 16. decembra 2015 o podaljšanju mandata predsednika Evropskega bančnega organa (EBA) (C8-0313/2015 – 2015/0903(NLE))
   (Odobritev)
   (2017/C 399/49)

      Evropski parlament,

               —

               ob upoštevanju predloga odbora nadzornikov Evropskega bančnega organa (EBA) z dne 8. septembra 2015 o podaljšanju mandata predsednika EBA za nadaljnjih pet let (C8-0313/2015),

               —

               ob upoštevanju člena 48(4) Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (1),

               —

               ob upoštevanju Poslovnika,

               —

               ob upoštevanju poročila Odbora za ekonomske in monetarne zadeve (A8-0347/2015),

               A.

               ker je odbor nadzornikov EBA leta 2011 na podlagi odprtega izbirnega postopka imenoval prvega predsednika EBA za petletni mandat v skladu s členom 48(2) Uredbe (EU) št. 1093/2010;

               B.

               ker je v členu 48(4) Uredbe (EU) št. 1093/2010 določeno, da lahko odbor nadzornikov EBA ob upoštevanju ocene iz te določbe enkrat podaljša mandat predsednika EBA, če to potrdi Evropski parlament;

               C.

               ker je odbor nadzornikov EBA 8. septembra 2015 predlagal podaljšanje mandata sedanjega predsednika EBA Andree Enrie za nadaljnjih pet let in o tem ustrezno obvestil Evropski parlament;

               D.

               ker je imel sedanji predsednik EBA Andrea Enria 17. novembra 2015 v Odboru za ekonomske in monetarne zadeve predstavitev, ki jo je začel z uvodno izjavo, nadaljeval pa z odgovori na vprašanja članov odbora;

               1.

               odobri priporočilo za podaljšanje mandata Andree Enrie kot predsednika EBA za nadaljnjih pet let;

               2.

               naroči svojemu predsedniku, naj ta sklep posreduje Svetu, Komisiji, EBA in vladam držav članic.

      (1)  UL L 331, 15.12.2010, str. 12.


               24.11.2017

               SL

               Uradni list Evropske unije

               C 399/206

         P8_TA(2015)0437
   Zahteva za odvzem imunitete Steliosu Kouloglouju
   Sklep Evropskega parlamenta z dne 15. decembra 2015 o zahtevi za odvzem imunitete Steliosu Kouloglouju (2015/2239(IMM))
   (2017/C 399/27)

      Evropski parlament,

               —

               ob upoštevanju zahteve za odvzem imunitete Steliosu Kouloglouju, ki jo je dne 7. avgusta 2015 posredovalo tožilstvo grškega vrhovnega sodišča v zvezi z obtožbo o razžalitvi in obrekovanju (1) in ki je bila razglašena na plenarnem zasedanju 9. septembra 2015,

               —

               ob upoštevanju dejstva, da se je Stelios Kouloglou odrekel pravici do zagovora v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (2),

               —

               ob upoštevanju 62. člena Ustave Helenske republike,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0356/2015),

               A.

               ker je tožilstvo grškega vrhovnega sodišča zahtevalo odvzem poslanske imunitete poslancu Evropskega parlamenta Steliosu Kouloglouju v povezavi z morebitnim sodnim postopkom glede domnevnega kaznivega dejanja;

               B.

               ker člen 9 Protokola št. 7 o privilegijih in imunitetah Evropske unije določa, da poslanci Evropskega parlamenta uživajo na ozemlju svoje države imunitete, priznane poslancem parlamenta te države;

               C.

               ker 62. člen Ustave Helenske republike določa, da se v času trajanja poslanskega mandata poslancev ne sme preganjati, aretirati, pripreti ali jim drugače vzeti prostosti brez predhodnega soglasja parlamenta;

               D.

               ker je Stelios Kouloglou obtožen razžalitve in obrekovanja osebja zapora v Patrasu;

               E.

               ker se ta obtožba nanaša na domnevne izjave Steliosa Kouloglouja iz leta 2010 v medijih o poštenosti določenih članov osebja zapora v Patrasu v času, ko je bil Kouloglou novinar in večinoma poročal v televizijskih reportažah;

               F.

               ker domnevno kaznivo dejanje očitno nima zveze s funkcijo Steliosa Kouloglouja kot poslanca Evropskega parlamenta, temveč je povezano z njegovim nekdanjim delovnim mestom televizijskega reporterja;

               G.

               ker se pregon ne nanaša na mnenje ali glas, ki ga je Stelios Kouloglou izrekel ali oddal na glasovanju pri opravljanju dolžnosti poslanca Evropskega parlamenta v smislu člena 8 Protokola št. 7 o privilegijih in imunitetah Evropske unije;

               H.

               ker ni razlogov za sum, da je bil sodni postopek sprožen z namenom, da bi se poslancu politično škodovalo (fumus persecutionis), glede na to, da se je postopek začel nekaj let preden je poslanec pričel opravljati to funkcijo;

               I.

               ker so grški organi od Evropskega parlamenta zahtevali odgovor najkasneje do 7. oktobra 2015, saj bi bil drugače pregon časovno omejen, vendar zaradi postopkovnih zahtev Parlamenta ni mogoče odločitve sprejeti v tako kratkem roku;

               J.

               ker pa je utemeljeno mnenje Odbora za pravne zadeve, da se glede na sodbo št. 1126/1994 grškega vrhovnega sodišča časovna omejitev v vsakem primeru zadrži za do tri leta, dokler je Stelios Kouloglou poslanec Evropskega parlamenta;

               1.

               se odloči, da odvzame imuniteto Steliosu Kouloglouju;

               2.

               naroči svojemu predsedniku, naj ta sklep in poročilo pristojnega odbora nemudoma posreduje grškim organom.

      (1)  Referenca dokumenta ABM:IΓ/2011/11882.

      (2)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


               24.11.2017

               SL

               Uradni list Evropske unije

               C 399/239

         P8_TA(2015)0452
   Podaljšanje mandata predsednika Evropskega organa za vrednostne papirje in trge (ESMA)
   Sklep Evropskega parlamenta z dne 16. decembra 2015 o podaljšanju mandata predsednika Evropskega organa za vrednostne papirje in trge (ESMA) (C8-0315/2015 – 2015/0905(NLE))
   (Odobritev)
   (2017/C 399/51)

      Evropski parlament,

               —

               ob upoštevanju predloga odbora nadzornikov Evropskega organa za vrednostne papirje in trge (ESMA) z dne 24. septembra 2015 o podaljšanju mandata predsednika ESMA za nadaljnjih pet let (C8-0315/2015),

               —

               ob upoštevanju člena 48(4) Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1),

               —

               ob upoštevanju Poslovnika,

               —

               ob upoštevanju poročila Odbora za ekonomske in monetarne zadeve (A8-0346/2015),

               A.

               ker je odbor nadzornikov ESMA leta 2011 na podlagi odprtega izbirnega postopka imenoval prvega predsednika ESMA za petletni mandat v skladu s členom 48(2) Uredbe (EU) št. 1095/2010;

               B.

               ker je v členu 48(4) Uredbe (EU) št. 1095/2010 določeno, da lahko odbor nadzornikov ESMA ob upoštevanju ocene iz te določbe enkrat podaljša mandat predsednika ESMA, če to potrdi Evropski parlament;

               C.

               ker je odbor nadzornikov ESMA 24. septembra 2015 predlagal podaljšanje mandata sedanjega predsednika ESMA Stevena Maijoorja za nadaljnjih pet let in o tem ustrezno obvestil Evropski parlament;

               D.

               ker je imel sedanji predsednik ESMA Steven Maijoor 17. novembra 2015 v Odboru za ekonomske in monetarne zadeve predstavitev, ki jo je začel z uvodno izjavo, nadaljeval pa z odgovori na vprašanja članov odbora;

               1.

               odobri priporočilo za podaljšanje mandata Stevena Maijoorja kot predsednika ESMA za nadaljnjih pet let;

               2.

               naroči svojemu predsedniku, naj ta sklep posreduje Svetu, Komisiji, ESMA in vladam držav članic.

      (1)  UL L 331, 15.12.2010, str. 84.


title: Sklep Sveta (EU) 2017/2428 z dne 30. novembra 2017 o sklenitvi Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic

text:
               23.12.2017

               SL

               Uradni list Evropske unije

               L 344/1

         SKLEP SVETA (EU) 2017/2428
   z dne 30. novembra 2017
   o sklenitvi Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207 in 209 v povezavi s točko (a) člena 218(6) Pogodbe,
   ob upoštevanju Akta o pristopu Republike Hrvaške in zlasti člena 6(2) Akta,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               V skladu s Sklepom Sveta 2014/718/EU (2) je bil Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani (v nadaljnjem besedilu: Protokol) podpisan s pridržkom njegove poznejše sklenitve.

               (2)

               Protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji se odobri v imenu Evropske unije in njenih držav članic.
   Besedilo Protokola je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije in njenih držav članic deponira(-jo) listino o odobritvi iz člena 4(1) Protokola.
   Člen 3
   Ta sklep začne veljati na dan sprejetja.

      V Bruslju, 30. novembra 2017

            Za Svet

            Predsednica

         K. SIMSON

      (1)  Odobritev z dne 8. junija 2016.

      (2)  Sklep Sveta št. 2014/718/EU z dne 8. oktobra 2014 o podpisu Protokola k Okvirnemu sporazumu o partnerstvu in sodelovanju med Evropsko unijo in njenimi državami članicami na eni strani ter Republiko Filipini na drugi strani zaradi upoštevanja pristopa Republike Hrvaške k Evropski uniji v imenu Evropske unije in njenih držav članic (UL L 300, 18.10.2014, str. 3).


title: Sklep Sveta (EU) 2018/4 z dne 18. decembra 2017 o stališču, ki se v imenu Evropske unije zavzame v Skupnem odboru EGP glede spremembe poslovnika Skupnega odbora EGP

text:
               5.1.2018

               SL

               Uradni list Evropske unije

               L 2/5

         SKLEP SVETA (EU) 2018/4
   z dne 18. decembra 2017
   o stališču, ki se v imenu Evropske unije zavzame v Skupnem odboru EGP glede spremembe poslovnika Skupnega odbora EGP
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti prve alinee točke (b) člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

               (2)

               Sporazum o udeležbi Republike Bolgarije in Romunije v Evropskem gospodarskem prostoru (3), ki je bil podpisan 25. julija 2007, spreminja člen 129(1) Sporazuma EGP, in sicer se bolgarščina in romunščina dodata na seznam jezikov Sporazuma EGP.

               (3)

               Sporazum o sodelovanju Republike Hrvaške v Evropskem gospodarskem prostoru (4) (v nadaljnjem besedilu: Sporazum o širitvi EGP iz leta 2014), ki je bil podpisan 11. aprila 2014, je spremenil člen 129(1) Sporazuma EGP, in sicer se hrvaščina doda na seznam jezikov Sporazuma EGP.

               (4)

               Poslovnik Skupnega odbora EGP, ki je bil sprejet s Sklepom Skupnega odbora EGP št. 1/94 z dne 8. februarja 1994 (5) in spremenjen s Sklepom Skupnega odbora EGP št. 24/2005 z dne 8. februarja 2005 (6), bi bilo zato treba ustrezno spremeniti.

               (5)

               Sporazum o širitvi EGP iz leta 2014 se za njegove podpisnice začasno uporablja od 12. aprila 2014, zato bi se moral sklep Skupnega odbora EGP začasno uporabljati do začetka veljavnosti Sporazuma o širitvi EGP iz leta 2014.

               (6)

               Stališče Unije v Skupnem odboru EGP bi moralo zato temeljiti na priloženih osnutkih sklepov –

         SPREJEL NASLEDNJI SKLEP:
   Člen 1
   Stališče, ki se v imenu Evropske unije zavzame v Skupnem odboru EGP glede predlaganih sprememb poslovnika Skupnega odbora EGP, temelji na osnutkih sklepov Skupnega odbora EGP, priloženih temu sklepu.
   Člen 2
   Ta sklep začne veljati na dan sprejetja.

      V Bruslju, 18. decembra 2017

            Za Svet

            Predsednica

         K. SIMSON

      (1)  UL L 305, 30.11.1994, str. 6.

      (2)  UL L 1, 3.1.1994, str. 3.

      (3)  UL L 221, 25.8.2007, str. 15.

      (4)  OJ L 170, 11.6.2014, str. 18.

      (5)  UL L 85, 30.3.1994, str. 60.

      (6)  UL L 161, 23.6.2005, str. 54.

      OSNUTEK
      SKLEP SKUPNEGA ODBORA EGP št. …/2017
      z dne …
      o spremembi poslovnika Skupnega odbora EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 92(3) Sporazuma EGP,
      ob upoštevanju naslednjega:

                  (1)

                  Sporazum o udeležbi Republike Bolgarije in Romunije v Evropskem gospodarskem prostoru (1), ki je bil podpisan 25. julija 2007, spreminja člen 129(1) Sporazuma EGP, in sicer se bolgarščina in romunščina dodata na seznam jezikov Sporazuma EGP.

                  (2)

                  Sporazum o udeležbi Republike Bolgarije in Romunije v Evropskem gospodarskem prostoru je začel veljati 9. novembra 2011.

                  (3)

                  V poslovniku Skupnega odbora EGP, ki je bil sprejet s Sklepom Skupnega odbora EGP št. 1/94 z dne 8. februarja 1994 (2) in spremenjen s Sklepom Skupnega odbora EGP št. 24/2005 z dne 8. februarja 2005 (3), bi bilo zato treba bolgarski in romunski jezik dodati na seznam jezikov. Seznam jezikov poslovnika Skupnega odbora EGP bi bilo zato treba ustrezno spremeniti –

            SPREJEL NASLEDNJI SKLEP:
      Člen 1
      Sklep Skupnega odbora EGP št. 1/94 se spremeni:

                  (1)

                  besedilo člena 6(2) se nadomesti z naslednjim:
                  „Besedila aktov ES, ki jih je treba v skladu s členom 102(1) vključiti v Priloge k Sporazumu, so enako verodostojna v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, kakor so objavljena v Uradnem listu Evropske unije. Besedila se sestavijo v islandskem in norveškem jeziku in jih Skupni odbor EGP potrdi skupaj z ustreznimi sklepi iz odstavka 1.“;

                  (2)

                  besedilo člena 11(1) se nadomesti z naslednjim:
                  „Sklepi Skupnega odbora EGP o spremembi prilog ali protokolov k Sporazumu se objavijo v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku v oddelku EGP Uradnega lista Evropske unije ter v islandskem in norveškem jeziku v Dopolnilu EGP k Uradnemu listu Evropske unije.“

            Člen 2
      Ta sklep začne veljati na dan sprejetja.
      Člen 3
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 221, 25.8.2007, str. 15.

         (2)  UL L 85, 30.3.1994, str. 60.

         (3)  UL L 161, 23.6.2005, str. 54.

      OSNUTEK
      SKLEP SKUPNEGA ODBORA EGP št. …/2017
      z dne
      o spremembi poslovnika Skupnega odbora EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 92(3) Sporazuma EGP,
      ob upoštevanju naslednjega:

                  (1)

                  Sporazum o sodelovanju Republike Hrvaške v Evropskem gospodarskem prostoru (1) (v nadaljnjem besedilu: Sporazum o širitvi EGP iz leta 2014), ki je bil podpisan 11. aprila 2014, spreminja člen 129(1) Sporazuma EGP, in sicer se hrvaščina doda na seznam jezikov Sporazuma EGP.

                  (2)

                  V poslovniku Skupnega odbora EGP, ki je bil sprejet s Sklepom Skupnega odbora EGP št. 1/94 z dne 8. februarja 1994 (2) in spremenjen s Sklepom Skupnega odbora EGP št. 24/2005 z dne 8. februarja 2005 (3) ter nadalje spremenjen s Sklepom Skupnega odbora EGP št. […] z dne […] (4), bi bilo zato treba hrvaški jezik dodati na seznam jezikov. Seznam jezikov poslovnika Skupnega odbora EGP bi bilo zato treba ustrezno spremeniti.

                  (3)

                  Sporazum o širitvi EGP iz leta 2014 se je za njegove podpisnice začasno uporabljal od 12. aprila 2014, zato se ta sklep začasno uporablja do začetka veljavnosti Sporazuma o širitvi EGP iz leta 2014 –

            SPREJEL NASLEDNJI SKLEP:
      Člen 1
      Sklep Skupnega odbora EGP št. 1/94 se spremeni:

                  (1)

                  besedilo člena 6(2) se nadomesti z naslednjim:
                  „Besedila aktov ES, ki jih je treba v skladu s členom 102(1) vključiti v Priloge k Sporazumu, so enako verodostojna v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, kakor so objavljena v Uradnem listu Evropske unije. Besedila se sestavijo v islandskem in norveškem jeziku in jih Skupni odbor EGP potrdi skupaj z ustreznimi sklepi iz odstavka 1.“;

                  (2)

                  besedilo člena 11(1) se nadomesti z naslednjim:
                  „Sklepi Skupnega odbora EGP o spremembi prilog ali protokolov k Sporazumu se objavijo v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku v oddelku EGP Uradnega lista Evropske unije ter v islandskem in norveškem jeziku v Dopolnilu EGP k Uradnemu listu Evropske unije.“

            Člen 2
      Ta sklep začne veljati […] ali na dan začetka veljavnosti Sporazuma o širitvi EGP iz leta 2014, kar je pozneje.
      Začasno se uporablja od 12. aprila 2014.
      Člen 4
      Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.

         V Bruslju,

               Za Skupni odbor EGP

               Predsednik

               Sekretarja Skupnega odbora EGP

         (1)  UL L 170, 11.6.2014, str. 18.

         (2)  UL L 85, 30.3.1994, str. 60.

         (3)  UL L 161, 23.6.2005, str. 54.

         (4)  UL L …


title: Sklep Komisije (EU) 2018/59 z dne 11. januarja 2018 o spremembi Odločbe 2009/300/ES v zvezi z vsebino in obdobjem veljavnosti okoljskih meril za podeljevanje znaka EU za okolje televizijskim sprejemnikom (notificirano pod dokumentarno številko C(2018) 6) (Besedilo velja za EGP. )

text:
                  13.1.2018

                  SL

                  Uradni list Evropske unije

                  L 10/17

            SKLEP KOMISIJE (EU) 2018/59
      z dne 11. januarja 2018
      o spremembi Odločbe 2009/300/ES v zvezi z vsebino in obdobjem veljavnosti okoljskih meril za podeljevanje znaka EU za okolje televizijskim sprejemnikom

            (notificirano pod dokumentarno številko C(2018) 6)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1), in zlasti člena 8(2) in (3) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  Odločba Komisije 2009/300/ES (2) določa posebna okoljska merila in zahteve za ocenjevanje in preverjanje za skupino proizvodov „televizijski sprejemniki“.

                  (2)

                  Veljavnost sedanjih okoljskih meril ter s tem povezanih zahtev za ocenjevanje in preverjanje iz Odločbe 2009/300/ES poteče 31. decembra 2017.

                  (3)

                  Prvo merilo, ki je določeno v Odločbi 2009/300/EC in zadeva prihranke energije, temelji na obstoječem označevanju z energijskimi nalepkami in zahtevah za okoljsko primerno zasnovo televizijskih sprejemnikov iz Uredbe Komisije (ES) št. 642/2009 (3). Posledično se znak EU za okolje trenutno podeljuje televizijskim sprejemnikom, ki so označeni z energijskim razredom B na podlagi sistema za označevanje televizijskih sprejemnikov z energijskimi nalepkami, določenega v Delegirani uredbi Komisije (EU) št. 1062/2010 (4) (v nadaljnjem besedilu: sistem za označevanje z energijskimi nalepkami). Vendar pa energijski razred B ni najučinkovitejši razred, ki se prodaja na trgu Unije. Zato je treba prvi kriterij iz Odločbe 2009/300/ES posodobiti in tako zagotoviti, da se znak EU za okolje podeli proizvodom, ki so energijsko učinkoviti.

                  (4)

                  Predlagan je bil predlog za nadomestitev obstoječega označevanja z energijskimi nalepkami in zahtev za okoljsko primerno zasnovo televizijskih sprejemnikov z novimi zahtevami najpozneje do leta 2019 (5), vendar predlog še ni bil sprejet. Do sprejetja navedenega predloga bi se moral kriterij „prihranki energije“ iz Odločbe 2009/300/ES spremeniti tako, da bi vseboval sklic na višje energijske razrede v sedanji različici sistema za označevanje z energijskimi nalepkami.

                  (5)

                  Opravljena je bila ocena, ki je potrdila smiselnost in primernost predlagane spremembe merila „prihranki energije“ ter tudi vseh drugih obstoječih okoljskih meril za televizijske sprejemnike ter s tem povezanih zahtev za ocenjevanje in preverjanje iz Odločbe 2009/300/ES. Po sprejemu predlaganega novega označevanja z energijskimi nalepkami in zahtev za okoljsko primerno zasnovo televizijskih sprejemnikov je predviden pregled meril za podeljevanje znaka za okolje.

                  (6)

                  Zaradi razlogov iz uvodnih izjav 4 in 5 ter da bi bilo po sprejemu novega označevanja z energijskimi nalepkami in zahtev za okoljsko primerno zasnovo dovolj časa za pregled trenutno veljavnih ekoloških meril, bi bilo treba obdobje veljavnosti obstoječih meril ter s tem povezanih zahtev za ocenjevanje in preverjanje, kakor so bile spremenjene s tem sklepom, podaljšati do 31. decembra 2019.

                  (7)

                  Odločbo 2009/300/ES bi bilo zato treba ustrezno spremeniti.

                  (8)

                  Za vloge in dovoljenja na podlagi meril iz Odločbe 2009/300/ES bi bilo treba odobriti prehodno obdobje, da bi imeli imetniki dovoljenj in vlagatelji na voljo dovolj časa za prilagoditev spremembam merila „prihranki energije“.

                  (9)

                  Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Člen 3 Odločbe 2009/300/ES se nadomesti z naslednjim:

         „Člen 3
         Okoljska merila za skupino proizvodov ‚televizijski sprejemniki‘ ter s tem povezane zahteve za ocenjevanje in preverjanje veljajo do 31. decembra 2019.“

      Člen 2
      Priloga k Odločbi 2009/300/ES se spremeni, kot je določeno v Prilogi k temu sklepu.
      Člen 3
      1.   Vloge za podelitev znaka EU za okolje za proizvode iz skupine proizvodov „televizijski sprejemniki“, predložene pred datumom sprejetja tega sklepa, se ocenijo v skladu s pogoji iz tiste različice Odločbe 2009/300/ES, ki je v veljavi na dan pred datumom sprejetja tega sklepa (v nadaljnjem besedilu: stara različica Odločbe 2009/300/ES).
      2.   Vloge za podelitev znaka EU za okolje za proizvode iz skupine proizvodov „televizijski sprejemniki“, predložene v enem mesecu od datuma sprejetja tega sklepa, lahko temeljijo na merilih iz stare različice Odločbe 2009/300/ES ali na merilih iz različice navedene odločbe, kakor je bila spremenjena s tem sklepom.
      3.   Dovoljenja za uporabo znaka EU za okolje, podeljena v skladu z merili iz stare različice Odločbe 2009/300/ES, se lahko uporabljajo 6 mesecev od datuma sprejetja tega sklepa.
      Člen 4
      Ta sklep je naslovljen na države članice.

         V Bruslju, 11. januarja 2018

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Odločba Komisije 2009/300/ES z dne 12. marca 2009 o določitvi spremenjenih okoljskih meril za podeljevanje znaka za okolje Skupnosti televizijskim sprejemnikom (UL L 82, 28.3.2009, str. 3).

         (3)  Uredba Komisije (ES) št. 642/2009 z dne 22. julija 2009 o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo televizorjev (UL L 191, 23.7.2009, str. 42).

         (4)  Delegirana uredba Komisije (EU) št. 1062/2010 z dne 28. septembra 2010 o dopolnitvi Direktive 2010/30/EU Evropskega parlamenta in Sveta glede zahtev za energijsko označevanje televizijskih sprejemnikov (UL L 314, 30.11.2010, str. 64).

         (5)  COM(2016) 773 final. http://eur-lex.europa.eu/legal-content/EN/TXT/?qid=1490877945963&uri=CELEX:52016DC0773

         PRILOGA
         V Prilogi k Odločbi 2009/300/ES se merilo 1 (prihranki energije) spremeni:

                     (1)

                     v točki b) (največja poraba energije) se „≤ 200 vatov“ nadomesti s „≤ 100 vatov“;

                     (2)

                     vsi štirje odstavki iz točke c) (energetska učinkovitost) se nadomestijo z naslednjimi:
                     „Televizijski sprejemniki izpolnjujejo specifikacije iz indeksa energijske učinkovitosti iz Priloge I k Delegirani uredbi Komisije (EU) št. 1062/2010 (*1) za razred energijske učinkovitosti, določen v nadaljevanju, ali za višji razred energijske učinkovitosti:

                                 i.

                                 razred energijske učinkovitosti A za naprave z vidno diagonalo zaslona ≤ 90 cm (ali 35,4 palca);

                                 ii.

                                 razred energijske učinkovitosti A+ (A za UHD) za naprave z vidno diagonalo zaslona > 90 cm (ali 35,4 palca) in < 120 cm (ali 47,2 palca);

                                 iii.

                                 razred energijske učinkovitosti A++ (A+ za UHD) za naprave z vidno diagonalo zaslona ≥ 120 cm (ali 47,2 palca).

                           V tej točki ‚UHD‘ pomeni ‚ultravisoka ločljivost‘, ki je standardizirana (*2) z dvema resolucijama, in sicer 3 840 × 2 160 (UHD-4K) slikovnih točk ali 7 680 × 4 320 (UHD-8K) slikovnih točk.

                        (*1)  Delegirana uredba Komisije (EU) št. 1062/2010 z dne 28. septembra 2010 o dopolnitvi Direktive 2010/30/EU Evropskega parlamenta in Sveta glede zahtev za energijsko označevanje televizijskih sprejemnikov (UL L 314, 30.11.2010, str. 64)."

                        (*2)  Priporočilo Mednarodne telekomunikacijske zveze (ITU-R) BT.2020.“;"

                     (3)

                     v oddelku z naslovom „Ocenjevanje in preverjanje (točke a) do c))“:

                                 (a)

                                 prvi odstavek se nadomesti z naslednjim:
                                 „Vlagatelj predloži poročilo o preskusu za model oziroma modele televizijskih sprejemnikov, ki zajema preskus, izveden v skladu s standardi EN 50564 za izpolnjevanje pogojev iz točke a), in preskuse, izvedene z uporabo merilnih postopkov in metod iz odstavkov 1 in 2 Priloge VII k Delegirani uredbi (EU) št. 1062/2010 za izpolnjevanje pogojev iz točk b) in c). Poleg tega se v poročilu navedeta razred energijske učinkovitosti in vidna diagonala zaslona.“;

                                 (b)

                                 tretji odstavek se črta.


title: Sklep Sveta z dne 23. januarja 2018 o imenovanju štirih članov in petih namestnikov članov upravnega odbora Agencije za sodelovanje energetskih regulatorjev

text:
               25.1.2018

               SL

               Uradni list Evropske unije

               C 27/3

         SKLEP SVETA
   z dne 23. januarja 2018
   o imenovanju štirih članov in petih namestnikov članov upravnega odbora Agencije za sodelovanje energetskih regulatorjev
   (2018/C 27/04)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 713/2009 Evropskega parlamenta in Sveta z dne 13. julija 2009 o ustanovitvi Agencije za sodelovanje energetskih regulatorjev (1) in zlasti člena 12 Uredbe,
   ob upoštevanju naslednjega:

               (1)

               V Uredbi (ES) št. 713/2009 je določeno, da Svet imenuje pet članov upravnega odbora Agencije za sodelovanje energetskih regulatorjev (v nadaljnjem besedilu: upravni odbor) in njihove namestnike.

               (2)

               V skladu z Uredbo (ES) št. 713/2009 član upravnega odbora ne sme biti član odbora regulatorjev, člani upravnega odbora pa morajo ravnati neodvisno, nepristransko in v javnem interesu.

               (3)

               Svet je s sklepom z dne 22. decembra 2009 (2) v upravni odbor imenoval tri člane in tri namestnike za obdobje šestih let, dva člana in dva namestnika pa za obdobje štirih let od dneva objave navedenega sklepa. Svet je s sklepom z dne 15. novembra 2013 (3) v upravni odbor imenoval dva člana in tri namestnike za obdobje štirih let od 28. januarja 2014. Svet je s sklepom z dne 15. januarja 2016 (4) v upravni odbor imenoval tri člane in dva namestnika za obdobje štirih let od 28. januarja 2016. Poleg tega je Svet je v upravni odbor imenoval enega namestnika za obdobje dveh let od 28. januarja 2016.

               (4)

               Zaradi izteka štiriletnih mandatov dveh članov in dveh namestnikov, izteka dvoletnega mandata enega namestnika ter odstopa enega člana s štiriletnim mandatom bi bilo treba imenovati tri člane in tri namestnike, ki jih bodo nadomestili. Ker naj bi bil eden od kandidatov, ki je trenutno namestnik, imenovan za člana za obdobje štirih let, bi bilo poleg tega treba za preostanek tega mandata imenovati še enega namestnika.

               (5)

               Poleg tega bi bilo treba zaradi odstopa Georgiosa SHAMMASA, ciprskega člana s štiriletnim mandatom, in Martina HANSENA, danskega namestnika člana s štiriletnim mandatom, v skladu s skupno izjavo Cipra in Danske na seji Coreperja 2. decembra 2015, imenovati Martina HANSENA za člana upravnega odbora za obdobje dveh let od 28. januarja 2018 in Georgiosa SHAMMASA za namestnika člana upravnega odbora za obdobje dveh let od 28. januarja 2018 –

         SPREJEL NASLEDNJI SKLEP:
   Člen 1
   Za člana upravnega odbora se za obdobje štirih let od 28. januarja 2018 imenujeta:

               —

               Jochen PENKER, Avstrija,

               —

               Jurijs SPIRIDONOVS, Latvija.

         Člen 2
   Za člana upravnega odbora se za obdobje dveh let od 28. januarja 2018 imenujeta:

               —

               Michel THIOLLIÈRE, Francija,

               —

               Martin HANSEN, Danska.

         Člen 3
   Za namestnike članov upravnega odbora se za obdobje štirih let od 28. januarja 2018 imenujejo:

               —

               Pal KOVACS, Madžarska,

               —

               Paweł PIKUS, Poljska,

               —

               Diego VÁZQUEZ TEIJEIRA, Španija.

         Člen 4
   Za namestnika članov upravnega odbora se za obdobje dveh let od 28. januarja 2018 imenujeta:

               —

               Ľubomír KUCHTA, Slovaška,

               —

               Georgios SHAMMAS, Ciper.

         Člen 5
   Ta sklep začne veljati na dan sprejetja.

      V Bruslju, 23. januarja 2018

            Za Svet

            Predsednik

         V. GORANOV

      (1)  UL L 211, 14.8.2009, str.1.

      (2)  Sklep Sveta z dne 22. decembra 2009 o imenovanju petih članov in petih namestnikov upravnega odbora Agencije za sodelovanje energetskih regulatorjev (UL C 21, 28.1.2010, str. 1).

      (3)  Sklep Sveta z dne 15. novembra 2013 o imenovanju dveh članov in treh namestnikov članov upravnega odbora Agencije za sodelovanje energetskih regulatorjev (UL C 337, 19.11.2013, str. 8).

      (4)  Sklep Sveta z dne 15. januarja 2016 o imenovanju treh članov in treh namestnikov članov upravnega odbora Agencije za sodelovanje energetskih regulatorjev (UL C 19, 20.1.2016, str. 6).